El CEIP Villar Palasí celebra la seua Jornada de Portes Obertes
2025-07-24

A hores d’ara del curs, iniciat ja el tercer trimestre, és el moment en què els centres educatius comencen la seua campanya particular per a donar-se a conéixer a la població, de cara al pròxim període de matrícules per al pròxim curs. Dimarts que ve 9 d’abril, serà el torn del CEIP Villar Palasí de Burjassot, qui obrirà les seues portes, mai millor dit, per a donar a conéixer la seua oferta educativa així com el seu projecte de centre i serveis a les famílies amb xiquets i xiquetes en edat escolar.

La jornada tindrà lloc a partir de les 18h, en el propi centre, situat al carrer María Ros, 13 i, durant aquesta, el personal docent del col·legi atendrà els pares, mares i/0 tutors que acudisquen per a oferir informació útil sobre el centre, mostrar les seues instal·lacions i resoldre dubtes.